**Fülpösdaróc Község Önkormányzata Képviselő-testületének 2019. július hó 16. napján tartott nyilvános, rendkívüli ülésének jegyzőkönyve**

**1./ jegyzőkönyve:1-8.**

**2./ tárgysorozata:1-3.**

**3./ rendeletei:-**

**4./határozatai: 35, 36,37, 38,39/ 2019. (VII.16.)**

Száma: F/51-10 / 2019.

**TÁRGYSOROZAT**

Elfogadott, Tárgyalt Napirendi pontok:

**1./ A települési önkormányzatok szociális célú tüzelőanyag vásárlásához kapcsolódó támogatásira vonatkozó igény benyújtása**

**Előterjesztő:, Kovács Csaba polgármester**

**2./ Árajánlatok megkérése a Magyar Falu Program A nemzeti és helyi identitástudat erősítése című pályázathoz kapcsolódó lebonyolításra, és beszerzési eljárásra vonatkozóan**

**Előterjesztő: Kovács Csaba polgármester**

**3./ Egyebek.**

**Előterjesztő: Kovács Csaba polgármester**

**Fülpösdaróc, 2019. július 16.**

 **Kovács Csaba**

**polgármester**

**Készült:** Fülpösdaróc Község Önkormányzat Képviselő-testületének 2019. július 16. napján, 8.00 órakornyílt, rendkívüli ülésén a 4753 Fülpösdaróc, Pécsi Építők útja 9. szám alatt, a tárgyalótermében.

**Jelen vannak:**

Kovács Csaba polgármester, Fazekas Jánosné, Pecséri Zsuzsanna, Szabó József képviselők;

dr. Sipos Éva jegyző tanácskozási joggal jelen van.

Székely József Istvánné képviselő jelezte távolmaradását családi okok, elutazás miatt nem tud részt venni az ülésen.

**Kovács Csaba polgármester:** Köszönti, a megjelenteket megállapítja, hogy határozatképes a képviselő-testület, az öt fő képviselőből négy fő, beleértve a polgármestert, megjelent.

Polgármester úr javasolta, hogy a kiküldött írásbeli meghívóban foglaltak alapján fogadja el a képviselő-testület a napirendi pontokat, azzal, hogy a 2. napirendi pontot pontosítsa úgy, hogy Árajánlatok megkérése a Magyar Falu Program A nemzeti és helyi identitástudat erősítése című pályázathoz kapcsolódó lebonyolításra, és beszerzési eljárásra vonatkozóan.

A képviselő-testület egyetért a javasolt napirendi pontok tárgysorozatba vételével, egyhangúan, négy igen szavazattal elfogadta a napirendi pontokat a fenti tárgysorozatban rögzítettek szerint.

**Fülpösdaróc község Önkormányzata Képviselő-testületének**

**35/2019. (VII.16.) határozata**

**a napirendi pontokról, tárgysorozatról**

**Fülpösdaróc község Önkormányzata Képviselő-testülete az alábbiak szerint fogadja el az ülés napirendi pontjait:**

1./ A települési önkormányzatok szociális célú tüzelőanyag vásárlásához kapcsolódó támogatásira vonatkozó igény benyújtása

Előterjesztő: Kovács Csaba polgármester

2./ Árajánlatok megkérése a Magyar Falu Program A nemzeti és helyi identitástudat erősítése című pályázathoz kapcsolódó lebonyolításra, és beszerzési eljárásra vonatkozóan

Előterjesztő: Kovács Csaba polgármester

3./ Egyebek.

Előterjesztő: Kovács Csaba polgármester

A rendkívüli ülés szükségességét pályázati határidők betartása indokolja, e nélkül hátrányos helyzetbe kerülhetne az önkormányzat.

**1.napirendi pont: A települési önkormányzatok szociális célú tüzelőanyag vásárlásához kapcsolódó támogatásira vonatkozó igény benyújtása**

**Előterjesztő:, Kovács Csaba polgármester**

*Fülpösdaróc Község Önkormányzata Polgármesterétől*

***Előterjesztés***

***-a Képviselő-testülethez –***

***Tárgy: a települési önkormányzatok szociális célú tüzelőanyag vásárlásához kapcsolódó támogatásira vonatkozó igény benyújtása***

***Tisztelt Képviselő-testület!***

*A Belügyminiszter - az államháztartásért felelős minisztere egyetértésével- 2019. évben is meghirdette a Magyarország 2019. évi központi költségvetéséről szóló 2018. évi L. törvény 3. melléklet I.9. pont szerinti települési önkormányzatok szociális célú tüzelőanyag vásárláshoz kapcsolódó támogatásra vonatkozó pályázatot.*

*Az önkormányzatunk már évek óta részt vesz ezen a pályázaton, és igénylése pozitív elbírálásban részesül.*

*A pályázat benyújtásának feltételeit a pályázati kiírás tartalmazza.* ***A pályázat benyújtásához –képviselő-testületi határozatra van szükség, melynek tartalmaznia kell a benyújtási igényt, a kiírás 6. pontjában foglalt vállalást- mely szerint a szociális célú tüzelőanyagban részesülőtől semmilyen ellenszolgáltatást nem kér az önkormányzat, és amennyiben szükséges az önerőt biztosítani, ezt a vállalást is tartalmaznia kell. Továbbá az önkormányzatnak vállalni kell azt, hogy a szociális rászorultság és 2019. évi igénylés részletes feltételeit rendeletben szabályozzák, mely rendelet legkésőbb a tüzelőanyag megvásárlását követő 10. napon hatályba lép. Továbbá a rendeletben meghatározott feltételeknek megfelelően előnyt kell, hogy élvezzen az aktív korúak ellátására, időskorúak járadékára, települési támogatásra jogosult, illetve a halmozottan hátrányos helyzetű gyermeket nevelő család, és maximum háztartásonként 5 erdei m3 tűzifa vagy 10q szén biztosítására kerülhet sor.***

***Fülpösdaróc önkormányzatának önrész vállalása szükséges, mértéke keménylombos fafajta esetében 1.000 Ft/erdei m3+Áfa.***

*Egy fajta tüzelőanyag megvásárlásához lehet vissza nem térítendő költségvetési támogatási igényt benyújtani. Az igényelhető mennyiség meghatározása változott a korábbi évekhez képest, az alábbi négy mutató alapján kerül meghatározásra:*

*Az önkormányzat által 2018. évi átlagos közfoglalkoztatott létszám adata; a 2019. 01.01. napján lakosságszámból a 80 év feletti korcsoportos adata, /osztva 2-vel); az önkormányzat 2017. évi OSAP 1206 szerinti adatgyűjtés alapján aktív korúak ellátásában részesülők száma; és az önkormányzat 2017. évi OSAP 1206 szerinti adatgyűjtés szerinti rendszeres gyermekvédelmi kedvezményre jogosultak száma (osztva 3-al), alapján kerül meghatározásra a maximálisan igényelhető mennyiség. A mennyiségre vonatkozó részletes leírás a kiírásban található. A támogatás mértéke a kiírás 5. pontjában kerül meghatározásra.*

*Az elnyert támogatás teljes összegének visszafizetését vonja maga után, ha a rendelet-alkotási kötelezettségnek nem tesz eleget az önkormányzat határidőben.*

*Csak és kizárólag a fővárosi és megyei kormányhivatal erdészeti igazgatósága által nyilvántartott erdőgazdálkodótól lehet a tűzifát megvásárolni, ellenkező esetben a támogatást vissza kell fizetni teljes összegben.*

*A szállításból eredő költségek az önkormányzatot terhelik.*

*A támogatás átvételét 2 példány átvételi elismervénnyel kell igazolni, amely tartalmazza a részesült nevét, a tüzelőanyag fajtáját, mennyiségét, és az átvétel idejét. A támogatás teljes összegének felhasználása 2020. 03. 31-ig történhet meg, a tüzelőanyag kiosztásának határideje, legkésőbb 2020. 02.17-e. A tűzifa származását az erdőről, az erdő védelméről, és az erdőgazdálkodásról szóló 2009. évi XXXVII. törvény 90.§-a szerint kell igazolni. A szállítójegyek másolatát az elszámoláshoz csatolni kell. Elszámolás határideje 2020. 04.15. Bármelyik határidő túllépése esetén, a nem megfelelő felhasználás, és dokumentálás esetén az elnyert támogatás teljes összegét vissza kell fizetni.*

*A beadási határidő: 2019.08.01., 16.00 óra, eddig az időpontig az elektronikus rendszerben rögzíteni kell az pályázati igényt. Továbbá papír alapon a rögzített igényt 2019.08.02. napján meg kell küldeni.*

*Az előterjesztéshez csatolva megküldésre kerül a pályázati kiírás, az igénylési segédlet. Javaslom a határozat-tervezet alapján a pályázatot, a támogatási igényt benyújtani.*

***Fülpösdaróc, 2019. július 15.***

***Kovács Csaba***

***polgármester***

***Fülpösdaróc Község Önkormányzata Képviselő-testületének***

***…./2019. (VII….) határozata***

***a szociális célú tüzelőanyag vásárlásához kapcsolódó támogatási igény benyújtásáról***

***Fülpösdaróc Község Önkormányzatának Képviselő-testülete:***

*1.elhatározza, hogy pályázatot, támogatási igényt nyújt be a Belügyminiszter által meghirdetett-a Magyarország 2019. évi központi költségvetéséről szóló 2018. évi L. törvény 3. melléklet I.9. pont szerinti települési önkormányzatok szociális célú tüzelőanyag vásárláshoz kapcsolódó támogatására, a kiírás alapján igényelhető tüzelőanyag- kemény lombos fafajtára vonatkozóan a maximálisan igényelhető mennyiségre, azaz 44 m3-re vonatkozóan.*

*2. vállalja, hogy a kiírásban előírt,- legkésőbb a tüzelőanyag megvásárlását követő 10. napon hatályba lépő-, a szociális rászorultság, valamint a 2019. évi szociális tüzelőanyag igénylés részletes feltételeit tartalmazó rendeletet megalkotja.*

*3. vállalja, és biztosítja, hogy a települési önkormányzat a szociális célú tűzifában részesülőtől ellenszolgáltatást nem kér.*

*4. vállalja, és biztosítja a szükséges önerőt, azaz 1.000,-Ft/erdei m3+ÁFA összeget, ( önerő összege 55.880,- forint), valamint a szállítás költségét.*

***5.*** *A Képviselő-testület felhatalmazza Kovács Csaba polgármestert a pályázat benyújtásához szükséges intézkedések megtételére.*

*Határidő: A pályázat benyújtására 2019.08.01., 16.00*

*Felelős: polgármester, pénzügyi, műszaki ügyintézők*

**Kovács Csaba polgármester:** Megjelent a pályázati kiírás, Jegyzőnőt kérem foglalja össze.

**dr.Sipos Éva jegyző:** A belügyminiszter kiírta ebben az évben is a tüzelőanyag vásárláshoz kapcsolódó támogatásra vonatkozó pályázatot, több változás van az elmúlt évhez képest. Ezek a következők: a keretösszeg emelkedett, a fajlagos támogatás mértéke emelésre került, a lágylombos tűzifa igénylése országos szinten lehetséges most, az igényelhető mennyiség kiszámítása megváltozott. Fülpösdaróc esetében az igényelhető mennyiség 44 erdei m3. Vállalni kell önerőt, az ebr programban számolt adatok alapján ez 55.880,-Ft, és a szállítási költséget is az önkormányzatnak kell biztosítania. Továbbá jelzem most is, hogy rendeletet kell alkotni, mégpedig úgy, hogy a tüzelőanyag megvásárlást követő tíz napon belül hatályba lépjen. Kérem Polgármester urat, hogy erre figyeljenek oda, ahogy van szerződés, egyeztessünk, mert támogatást kell visszafizetni, ha nem tartjuk az előírt határidőket.

**Kovács Csaba polgármester:** Jelezze kézfelemeléssel, aki egyetért azzal, hogy a szociális célú tüzelőanyag pályázatra az önkormányzat támogatási igényt nyújt be 44 m3 mennyiségre vonatkozóan, vállalja az önerőt, megalkotja az előírt rendeletet, ellenszolgáltatást nem kér a támogatásban részesülőtől, a határozat-tervezet alapján.

Fülpösdaróc Község Önkormányzat Képviselő-testülete négy igen szavazattal, tartózkodás és ellenszavazat nélkül egyhangúan a következő határozatot hozta:

**Fülpösdaróc Község Önkormányzata Képviselő-testületének**

**36/2019. (VII.16.) határozata**

**a szociális célú tüzelőanyag vásárlásához kapcsolódó támogatási igény benyújtásáról**

**Fülpösdaróc Község Önkormányzatának Képviselő-testülete:**

1.elhatározza, hogy pályázatot, támogatási igényt nyújt be a Belügyminiszter által meghirdetett-a Magyarország 2019. évi központi költségvetéséről szóló 2018. évi L. törvény 3. melléklet I.9. pont szerinti települési önkormányzatok szociális célú tüzelőanyag vásárláshoz kapcsolódó támogatására, a kiírás alapján igényelhető tüzelőanyag- kemény lombos fafajtára vonatkozóan a maximálisan igényelhető mennyiségre, azaz 44 m3-re vonatkozóan.

2. vállalja, hogy a kiírásban előírt,- legkésőbb a tüzelőanyag megvásárlását követő 10. napon hatályba lépő-, a szociális rászorultság, valamint a 2019. évi szociális tüzelőanyag igénylés részletes feltételeit tartalmazó rendeletet megalkotja.

3. vállalja, és biztosítja, hogy a települési önkormányzat a szociális célú tűzifában részesülőtől ellenszolgáltatást nem kér.

4. vállalja, és biztosítja a szükséges önerőt, azaz 1.000,-Ft/erdei m3+ÁFA összeget, ( önerő összege 55.880,- forint), valamint a szállítás költségét.

**5.** A Képviselő-testület felhatalmazza Kovács Csaba polgármestert a pályázat benyújtásához szükséges intézkedések megtételére.

Határidő: A pályázat benyújtására 2019.08.01., 16.00

Felelős: polgármester, pénzügyi, műszaki ügyintézők

**2.napirendi pont: Árajánlatok megkérése a Magyar Falu Program A nemzeti és helyi identitástudat erősítése című pályázathoz kapcsolódó lebonyolításra, és beszerzési eljárásra vonatkozóan**

**Előterjesztő: Kovács Csaba polgármester**

**Kovács Csaba polgármester:** szóbeli előterjesztést tesz. Elmúlt ülésen szó volt arról, hogy támogatásról döntöttek. Megkaptuk a támogatói okiratot. A napirendi pont módosítására azért volt szükség, mert a lebonyolításra vonatkozóan nincs költség tervezve a pályázatban. Csak, a megvalósításra, kivitelezésre van költségvetés. Magára a lebonyolításra nincsen. Ezt a testületnek önerőből kell vállalni, ha vállalja. Három cégtől kérnénk árajánlatot, és 8 napos határidőt adnánk nekik, a három cég: Fókuszban 2002. Bt.( 4026 Debrecen, Péterfia u. 47.
adószám: 21557167-2-09, képviselője: Papp Attila István), Európa Terv Kft. (4024 Debrecen, Iparkamara u.8. fsz. 3., Adószám: 14136041-2-09, Képviselő: Lakatos Tibor), Marcell-Ház Kft.(4024 Debrecen Batthyányi u. 22. adószám 13661674-2-09 képviselője: Dézsi Tamás)

A nyertes lebonyolító céget pedig javaslom felhatalmazni, hogy az alábbi cégektől kérje meg az árajánlatot a kivitelezésre, megvalósításra vonatkozóan a támogatói okiratban előírtak alapján: Sandhal Kft. / 4361 Nyírbogát, Bocskai út 11., Adószám: 14999824-2.15, Nagy Sándor kapcsolattartó, Email: sandhalkft@gmail.com/, Bereg Konstruktor Kft. / 4754 Géberjén, Móricz Zsigmond utca 30/1., Adószám: 23973677-2-15, Manner Anikó kapcsolattartó, Email: beregkonstruktor@gmail.com./, Pallér-2 Kft. / 4765 Csenger, Kastélydomb út 1/a., Adószám: 11496621-2-15, Farkas Miklós ügyvezető, Email: paller@szamosnet.hu/ . Amikor döntünk a lebonyolító cégről ezt még pontosítjuk, ha kell, ott is 8 napos határidőt javaslok az árajánlatok beérkezésére.

Jelezze kézfelemeléssel, aki egyetért azzal, hogy a szóban ismertetett tevékenységekre vonatkozóan a Magyar Falu programban megvalósítandó közösségi színtér rekonstrukciójára vonatkozóan a lebonyolításra, ún. projektmenedzsmentre, melyet önerőből biztosít a testület, és a kivitelezésre az alábbi cégektől árajánlatot kérjen a testület: Projektmenedzsment, lebonyolításra vonatkozóan: Fókuszban 2002. Bt. (4026 Debrecen, Péterfia u. 47.
adószám: 21557167-2-09, képviselője: Papp Attila István), Európa Terv Kft. (4024 Debrecen, Iparkamara u.8. fsz. 3., Adószám: 14136041-2-09, Képviselő: Lakatos Tibor), Marcell-Ház Kft.(4024 Debrecen Batthyányi u. 22. adószám 13661674-2-09 képviselője: Dézsi Tamás); továbbá a kivitelezésre vonatkozóan a cégek: 1.Sandhal Kft. / 4361 Nyírbogát, Bocskai út 11., Adószám: 14999824-2.15, Nagy Sándor kapcsolattartó, Email: sandhalkft@gmail.com/

2.Bereg Konstruktor Kft. / 4754 Géberjén, Móricz Zsigmond utca 30/1., Adószám: 23973677-2-15, Manner Anikó kapcsolattartó, Email: beregkonstruktor@gmail.com./

3. Pallér-2 Kft. / 4765 Csenger, Kastélydomb út 1/a., Adószám: 11496621-2-15, Farkas Miklós ügyvezető, Email: paller@szamosnet.hu/

Fülpösdaróc Község Önkormányzat Képviselő-testülete négy igen szavazattal, tartózkodás és ellenszavazat nélkül egyhangúan a következő határozatot hozta:

**Fülpösdaróc Község Önkormányzata Képviselő-testületének**

**37/2019. (VII.16.) határozata**

**Magyar Falu program alprogramjának megvalósításáról, beszerzési lejárás megindításáról**

**Fülpösdaróc Község Önkormányzatának Képviselő-testülete:**

I. elhatározza, hogy Magyar Falu Program A nemzeti és helyi identitástudat erősítése című alprogramjában megvalósítandó, támogatott közösségi színtér rekonstrukciójához kapcsolódóan beszerzési eljárást indít a pályázat lebonyolításra vonatkozóan, és az alábbi három gazdasági szereplőtől kér árajánlatot:

1.Fókuszban 2002. Bt.( 4026 Debrecen, Péterfia u. 47.
adószám: 21557167-2-09, képviselője: Papp Attila István),

2.Európa Terv Kft. (4024 Debrecen, Iparkamara u.8. fsz. 3., Adószám: 14136041-2-09, Képviselő: Lakatos Tibor),

3. Marcell-Ház Kft.(4024 Debrecen Batthyányi u. 22. adószám 13661674-2-09 képviselője: Dézsi Tamás)

 II. az I. ponthoz kapcsolódva az árajánlatok beérkezésére 8 napos határidőt állapít meg, az árajánlatkérő megérkezésétől, megküldésétől számítva. Az árajánlatkérők megküldéséért Baumgartner Csilla a felelős.

III. felhatalmazást ad a nyertes lebonyolító gazdasági szereplőnek, hogy az alábbi három gazdasági szereplőtől kérje meg az árajánlatot a Magyar Falu programban a nemzeti és helyi identitástudat erősítése című pályázat keretén belül megvalósítandó közösségi színtér rekonstrukciójára vonatkozóan, és a beérkezésre 8 napos határidőt állapítson meg:

1.Sandhal Kft. / 4361 Nyírbogát, Bocskai út 11., Adószám: 14999824-2.15, Nagy Sándor kapcsolattartó, Email: sandhalkft@gmail.com/

2.Bereg Konstruktor Kft. / 4754 Géberjén, Móricz Zsigmond utca 30/1., Adószám: 23973677-2-15, Manner Anikó kapcsolattartó, Email: beregkonstruktor@gmail.com./

3. Pallér-2 Kft. / 4765 Csenger, Kastélydomb út 1/a., Adószám: 11496621-2-15, Farkas Miklós ügyvezető, Email: paller@szamosnet.hu/

**3.napirendi pont: Egyebek.**

**Előterjesztő: Kovács Csaba polgármester**

**Egyebekben** Polgármester úr javasolja, szóban kezdeményezi, hogy díszpolgári címet adományozzon a testület Kovács Sándor országgyűlési képviselő úrnak, és Szabó József alpolgármester, képviselő úrnak. Az indokok: a környékünkért, a településért képviselő úr nagyon sokat tett, köszönhetünk neki sok pályázatot. Épül, szépül, fejlődik a településünk. Köztiszteletben áll, jelentős munkájával, a településen, régióban általános elismerést szerezett. Alpolgármester úrral pedig beszélgettünk, és nem kíván indulni a következő választáson, így a sok éves munkáját, elkötelezettségét szeretném, ha így köszönnénk meg neki. Jóska bácsi köztiszteletben álló személy, aki munkájával nagyon sokat tett a községért. Az októberi családi napokon kerülne hivatalosan átadásra, bejelentésre ez az adományozás. Van e más javaslat ,kérdés, hozzászólás?

**Kovács Csaba polgármester:** Ha nincsen kérem jelezze kézfelemeléssel, aki egyetért azzal, hogy a díszpolgári címet adományozzon a testület Kovács Sándor országgyűlési képviselő úrnak, tárgyjutalom maximum összege 50.000,-Ft.

Fülpösdaróc Község Önkormányzat Képviselő-testülete négy igen szavazattal, tartózkodás és ellenszavazat nélkül egyhangúan a következő határozatot hozta:

**Fülpösdaróc Község Önkormányzata Képviselő-testületének**

**38/2019. (VII.16.) határozata**

**Díszpolgári cím adományozásáról**

Fülpösdaróc Község Önkormányzatának Képviselő-testülete a díszpolgári cím adományozásáról szóló 11/2004. (VI.26.) rendelete 2.§-a alapján úgy határoz, hogy Kovács Sándor országgyűlési képviselő úr számára „Fülpösdaróc Díszpolgára” címet adományoz.

Fülpösdaróc Község Önkormányzatának Képviselő-testülete az Oklevél, és tárgyjutalom elkészítésére, beszerzésére felhatalmazza Kovács Csaba polgármester urat. A tárgyjutalom összege maximum 50.000,-Ft.

Felelős: Kovács Csaba polgármester

Határidő: 2019. október 12., vagy a községben megrendezésre kerülő nagyobb jelentőségű rendezvény

**Kovács Csaba polgármester:** Kérem jelezze kézfelemeléssel, aki egyetért azzal, hogy a díszpolgári címet adományozzon a testület Szabó József András képviselő, alpolgármester úrnak, a tárgyjutalom maximum összege 50.000,-Ft. Szabó József képviselő jelzi személye érintettségét, nem kíván szavazni.

Fülpösdaróc Község Önkormányzat Képviselő-testülete három igen szavazattal, egy tartózkodás mellett, és ellenszavazat nélkül a következő határozatot hozta:

**Fülpösdaróc Község Önkormányzata Képviselő-testületének**

**39/2019. (VII.16.) határozata**

**díszpolgári cím adományozásáról**

Fülpösdaróc Község Önkormányzatának Képviselő-testülete a díszpolgári cím adományozásáról szóló 11/2004. (VI.26.) rendelete 2.§-a alapján úgy határoz, hogy Szabó József András képviselő úr számára „Fülpösdaróc Díszpolgára” címet adományoz.

Fülpösdaróc Község Önkormányzatának Képviselő-testülete az Oklevél, és tárgyjutalom elkészítésére, beszerzésére felhatalmazza Kovács Csaba polgármester urat. A tárgyjutalom összege: maximum 50.000,-Ft.

Felelős: Kovács Csaba polgármester

Határidő: 2019. október 12., vagy a községben megrendezésre kerülő nagyobb jelentőségű rendezvény

Polgármester úr Tájékoztatást ad arról, hogy július 25-én,csütörtökön a Tusnádfürdőn vesz részt, a nyári továbbképzésen, egyetemen, ahová hivatali autóval fog elmenni.

Van e további kérdés, vélemény, hozzászólás?

**Szabó József képviselő, alpolgármester ú**r elnézést kér az előző ülésen tett kérdőre vonás miatt. 2009-ben még nem is voltak Önök itt, akkor volt egy nagy vihar, ami a településen károkat okozott, ravatalozót is tönkre tette. Így, a testület döntött úgy, hogy nem megy el a Darócok találkozójára, nem hagyja itt a falut a bajban. Ezért volt üres a palack posta, a nyilatkozat Fülpösdaróc részéről.

További kérdés, vélemény, hozzászólás, közérdekű bejelentés nem volt, ezért megköszönte Polgármester úr a részvételt, és az ülést bezárta Polgármester úr.

**Fülpösdaróc, 2019. július 16.**

**Kovács Csaba dr. Sipos Éva**

**polgármester jegyző**